Projekts

**Tiesību akta projekta sākotnējās ietekmes novērtējuma ziņojums (anotācija)**

**Ministru kabineta noteikumu projektam „Grozījumi Ministru kabineta 2000.gada 18.aprīļa noteikumos Nr.149 „Kārtība, kādā kārtējie nodokļu maksājumi un nokavētie nodokļu maksājumi tiek ieskaitīti budžetā”**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2011.gada 8.marta sēdes protokola Nr.14 31.§ 3.punktsNodokļu atbalsta pasākuma likuma [6.pant](http://pro.nais.lv/naiser/text.cfm?Ref=0101032009080400851&Req=0101032009080400851&Key=0103012002121932767&Hash=1#1)a 3.punkts |
|  2. | Pašreizējā situācija un problēmas | Uz 2011.gada 1.janvāri Valsts ieņēmumu dienesta administrēto nodokļu maksātāju nodokļu parādu kopējā summa bija 903 831,34 tūkst. latu, 111 366 nodokļu maksātāju nodokļu parādi 396 346.23 tūkst. latu apmērā vērtējami kā potenciāli atgūstami.46 899 parādniekiem, jeb 48.8% no kopējā nodokļu parādnieku skaita reāli piedzenamā pamatparāda summa ir mazāka vai vienāda ar 50 latiem, veidojot kopējo reāli piedzenamā parādu summa 556.51 tūkst. latu jeb 0.2% no nodokļu parādu kopējās reāli atgūstamās summas.Attiecībā uz nekustamā īpašuma nodokli (turpmāk – NĪN), saskaņā ar Rīgas pašvaldības sniegto informāciju pēc stāvokļa uz 2011.gada 1.martu, 90% no nodokļu parādniekiem bija saistības zem 50 latiem.Šobrīd nodokļu administrācija novirza maksājumus saskaņā ar noteikto kārtību, kas neparedz iespēju identificēt maksājumu veidu viena nodokļu konta ietvaros. Nodokļu atbalsta pasākuma administrēšanai ir nepieciešami grozījumi, kas ļautu šos maksājumus identificēt.Šobrīd ir noteikta šāda nodokļu maksājumu ieskaitīšanas secība:1. Kārtējie nodokļu maksājumi;
2. Samaksas termiņa pagarinājuma maksājumi;
3. Pārbaudēs aprēķinātie nodokļu maksājumi;
4. Pārbaudēs aprēķinātās soda naudas;
5. Nodokļu parādi, kas radušies pēc 1999.gada 1.oktobra;
6. Nodokļu parādi, kas radušies līdz 1999.gada 1.oktobrim.

Esošā kārtība nosaka, ka nodokļu maksātāja veiktais maksājums primāri ir novirzāms kārtējo nodokļu maksājumu segšanai un tikai pēc tam nodokļu maksājumiem, kuriem samaksas termiņš iestājies jau senāk, t.i., nokavētajiem nodokļu maksājumiem. Tādējādi, primāri sedzot kārtējo nodokļu maksājumu summas, senāk radušies nodokļu parādi ilgstoši netiek samaksāti, kā rezultātā atsevišķos gadījumos tiem var iestāties piedziņas noilgums, atbilstoši Administratīvā procesa likuma 360.panta ceturtās daļas nosacījumiem.Katram parādam ir nepieciešams individuāls nodokļu administrācijas lēmums par piedziņas darbību uzsākšanu. Situācijā, kad nokavētā nodokļa maksājuma summa ir neliela, pieņemot lēmumu par piedziņas uzsākšanu, nodokļu administrācija vērtē piedziņas darbību ekonomisko lietderīgumu. Ja piedziņas process nav ekonomiski pamatots, pastāv iespēja izvairīties no nodokļu parādu nomaksas. Uz 2011.gada 1.martu 90% jeb 53 457 Rīgas domes nekustamā īpašuma nodokļu parādnieku bija parāds zem 50 latiem, veidojot 9.7% jeb 593 030 latus no kopējo parādu summas.Ja netiks risinātas iepriekš minētās problēmas, tad:1) netiks izmantota iespēja ietaupīt valsts līdzekļus piedziņas darbībām;2) samazinās valsts iespējas atgūt nenomaksātos nodokļu parādus.3) mazinās motivācija maksāt nelielas nekustamā īpašuma nodokļa summas, jo piedziņas process tā neefektivitātes dēļ netiks veikts, līdz iestāsies noilgums. |
|  3. |  Saistītie politikas ietekmes novērtējumi un pētījumi | Nav attiecināms. |
|  4. |  Tiesiskā regulējuma mērķis un būtība | Attiecībā uz NĪN, noteikta šāda maksājumu ieskaitīšanas secība:1. Nodokļu parādi, kas radušies pēc 1999.gada 1.oktobra;
2. Pārbaudēs aprēķinātās soda naudas;
3. Pārbaudēs aprēķinātie nodokļu maksājumi;
4. Kārtējie nodokļu maksājumi;
5. Nodokļu parādi, kas radušies līdz 1999.gada 1.oktobrim.

Ja nodokļu maksātājam ir piešķirts samaksas termiņa pagarinājums, ienākošo maksājumu novirza budžetā secīgi, atbilstoši noteiktajiem samaksas termiņiem.Attiecībā uz VID administrētajiem nodokļiem iespēja mainīt maksājumu ieskaitīšanas secību jāvērtē kontekstā ar vienotā nodokļu konta izveides koncepciju.Nodokļu atbalsta pasākuma sekmīgai ieviešanai nepieciešams paredzēt iespēju nodokļu administrācijai identificēt maksājumu pēc maksājuma mērķa. |
|  5. |  Projekta izstrādē iesaistītās institūcijas | Valsts ieņēmumu dienests, Latvijas Pašvaldību savienība, Vides aizsardzības un reģionālās attīstības ministrija. |
|  6. |  Iemesli, kādēļ netika nodrošināta sabiedrības līdzdalība |  Nav attiecināms |
|  7. |  Cita informācija |  Nav |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Nodokļu maksātāji. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
|  3. |  Tiesiskā regulējuma finansiālā ietekme | VID nodokļu informatīvo sistēmu plānots pielāgot esošā finansējuma ietvaros.Paredzama pozitīva ietekme uz budžetu, ņemot vērā piedziņas darbību izmaksu samazinājumu. |
|  4. |  Tiesiskā regulējuma nefinansiālā ietekme | Noteikumu projekts paredz izmaiņas kārtībā, kādā nodokļu administrācija novirza ienākošo maksājumu nodokļu saistību segšanai.Noteikumu projekts nodrošina vienlīdzīgas tiesības un iespējas. |
|  5. |  Administratīvās procedūras raksturojums | Atsevišķos gadījumos nodokļa maksātājam maksājuma uzdevuma mērķa laukā ir jānorāda nodokļu administrācijas lēmumā norādītais identifikators, lai nodrošinātu līdzekļu novirzīšanu attiecīgā maksājuma segšanai.Ja maksājuma uzdevuma mērķa laukā nav norādīts nodokļu administrācijas lēmumā noteiktais maksājuma identifikators, vai tas ir norādījis kļūdaini, nodokļu administrācija novirza ienākošo maksājumu vispārējā kārtībā.Nodokļu maksātājam, tāpat kā līdz šim, nodokļu administrācijas noteiktajos termiņos jāveic nodokļu maksājumi. |
|  6. |  Administratīvo izmaksu monetārs novērtējums | Nav attiecināms. |
|  7. |  Cita informācija | Nav |
| **Anotācijas III.sadaļa – projekts šo jomu neskar.** |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti |  Vienlaicīgi ar šo noteikumu projektu Ministru kabineta sēdē skatāms Finanšu ministrijas sagatavotais Ministru kabineta noteikumu projekts „Nodokļu atbalsta pasākuma īstenošanas kārtība”, izsludināts Valsts sekretāru sanāksmē 2011. gada 9.jūnijā (protokols Nr. 23 21. § (VSS-618)). Šiem grozījumiem Ministru kabineta 2000.gada 18.aprīļa noteikumos Nr.149 jāstājas spēkā ne vēlāk kā līdz nodokļu atbalsta pasākuma uzsākšanas datumam – 2012.gada 1.oktobrī. |
| 2. | Cita informācija | Nav. |
| **Anotācijas V.sadaļa – projekts šo jomu neskar.** |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu | Ministru kabineta noteikumu projekta izstrādes nepieciešamība paredzēta kontekstā ar Nodokļu atbalsta pasākuma likumprojekta izstrādi. |
|  2. |  Sabiedrības līdzdalība projekta izstrādē | Latvijas Darba devēju konfederācija, Latvijas Tirdzniecības un rūpniecības kamera, Latvijas Pašvaldību savienība.  |
|  3. |  Sabiedrības līdzdalības rezultāti | Ēnu ekonomikas apkarošanas darba grupa konceptuāli atbalstīja noteikumu projekta izstrādi. |
|  4. |  Saeimas un ekspertu līdzdalība | Nav attiecināms |
|  5. |  Cita informācija  | Nav |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Valsts ieņēmumu dienests, pašvaldības |
|  2. |  Projekta izpildes ietekme uz pārvaldes funkcijām |  Projekts neparedz jaunu funkciju VID un pašvaldībām, paredzētas nelielas izmaiņas esošo administratīvo funkciju veikšanā. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Nav nepieciešams izveidot jaunas institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Nav nepieciešams likvidēt esošas institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav nepieciešama esošo institūciju reorganizācija. |
|  6. |  Cita informācija |  Nav |

##### Finanšu ministrs A.Vilks

2012.08.22. 16:52

960

Dace Avotina, 67083920

Dace.Avotina@fm.gov.lv